Document ID: 32004R1566

32004R1566
L 285/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1566/2004 AL COMISIEI
din 31 august 2004
de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak (1), în special articolul 11 litera (c),
întrucât:
(1)
Anexa V la Regulamentul (CE) nr. 1210/2003 enumeră autoritățile competente care au funcții specifice legate de punerea în aplicare a regulamentului în cauză.
(2)
La 1 mai 2004, Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia au aderat la Uniunea Europeană. Actul de aderare nu conține dispoziții privind modificarea anexei în cauză.
(3)
Prin urmare, autoritățile competente din noile statele membre trebuie să fie incluse în anexa în cauză începând cu 1 mai 2004,
ADOPTĂ PREZENTUL REGULAMENT:
Articolul 1
Anexa V la Regulamentul (CE) nr. 1210/2003 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 mai 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 31 august 2004.

Labels: 18
15
5
11